CELEX: 22009D0074
Language: ro
Date: 2008-06-17 00:00:00
Title: 2009/74/CE: Decizia nr. 1/2008 a Comitetului mixt CE-Insulele Feroe din 17 iunie 2008 de modificare a Deciziei nr. 1/2001 cu privire la normele de aplicare a Protocolului privind problemele veterinare, de completare a Acordului dintre Comunitatea Europeană, pe de o parte, și Guvernul Danemarcei și Guvernul local al Insulelor Feroe, pe de altă parte

28.1.2009   
            
            
               RO
            
            
               Jurnalul Oficial al Uniunii Europene
            
            
               L 24/30
            
         
      DECIZIA NR. 1/2008 A COMITETULUI MIXT CE-INSULELE FEROE
   
   din 17 iunie 2008
   de modificare a Deciziei nr. 1/2001 cu privire la normele de aplicare a Protocolului privind problemele veterinare, de completare a Acordului dintre Comunitatea Europeană, pe de o parte, și Guvernul Danemarcei și Guvernul local al Insulelor Feroe, pe de altă parte
   (2009/74/CE)
   COMITETUL MIXT CE-INSULELE FEROE,
   având în vedere Acordul sub forma unui schimb de scrisori dintre Comunitatea Europeană, pe de o parte, și Guvernul Danemarcei și Guvernul local al Insulelor Feroe, pe de altă parte (1),
   având în vedere Protocolul privind problemele veterinare, de completare a acordului (2), în special articolul 2 prima teză,
   întrucât:
   
               (1)
            
            
               La reuniunea subgrupului veterinar din cadrul Comitetului mixt CE-Insulele Feroe, care a avut loc la Bruxelles la 26 septembrie 2005, au fost supuse discuției două cereri înaintate de Insulele Feroe. Prin prima cerere se solicita aprobarea importului de ecvidee înregistrate direct din Islanda, în loc de introducerea acestora printr-un punct de control la frontieră, autorizat în acest scop într-un stat membru, în conformitate cu articolul 6 din Directiva 91/496/CEE a Consiliului din 15 iulie 1991 de stabilire a principiilor privind organizarea controalelor sanitar-veterinare ale animalelor provenite din țări terțe introduse în Comunitate (3). Prin a doua cerere se solicita aprobarea circulației ecvideelor înregistrate între Insulele Feroe și statele membre în conformitate cu normele privind circulația intracomunitară.
            
         
               (2)
            
            
               În conformitate cu articolul 9 din Directiva 90/426/CEE a Consiliului din 26 iunie 1990 privind condițiile de sănătate animală care reglementează circulația și importul de ecvidee provenind din țări terțe (4), se aplică normele prevăzute în Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (5).
            
         
               (3)
            
            
               Insulele Feroe s-au angajat să transpună și să aplice dispozițiile comunitare menționate în anexa la prezenta decizie și să înființeze la punctul de control la frontieră autorizat situat la Tórshavn un centru de inspecție adecvat pentru manipularea ecvideelor înregistrate, importate direct din Islanda în conformitate cu condițiile privind construcția și bunăstarea animalelor prevăzute în anexa A la Directiva 91/496/CEE, înainte de data adoptării prezentei decizii.
            
         
               (4)
            
            
               Reprezentanții Comisiei și experții statelor membre au convenit că situația sanitar-veterinară din Insulele Feroe permite propunerea de modificare a Deciziei nr. 1/2001 a Comitetului mixt CE-Insulele Feroe (6).
            
         
               (5)
            
            
               Articolul 27 din Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (7) stabilește noi principii privind perceperea de onorarii sau taxe care să acopere costurile pe care le presupun controalele oficiale.
               În consecință, este oportun să se actualizeze trimiterile în ceea ce privește onorariile în cauză percepute în Comunitate conținute în Decizia nr. 1/2001.
            
         
               (6)
            
            
               Un nou sistem de notificare numit TRACES privind importurile în Uniunea Europeană de animale vii și de produse de origine animală și privind circulația intracomunitară a animalelor vii a fost introdus în locul sistemului ANIMO. TRACES permite schimbul electronic de date referitoare la importul și schimburile intracomunitare de și cu animale vii și produse de origine animală, între autoritățile competente responsabile cu controlul sănătății animale și publice.
               În consecință, este oportun să se actualizeze trimiterile la sistemele de informații din Decizia nr. 1/2001.
            
         
               (7)
            
            
               Prin urmare, subgrupul veterinar a recomandat ca Decizia nr. 1/2001 să fie modificată în consecință,
            
         DECIDE:
   Articolul 1
   Decizia nr. 1/2001 se modifică după cum urmează:
   
               1.
            
            
               Articolul 3 se înlocuiește cu următorul text:
               „Articolul 3
               Controalele animalelor vii provenind din țări terțe
               (1)   Controalele animalelor vii provenind din țări terțe și destinate a fi introduse în Insulele Feroe sunt efectuate la punctele de control la frontieră din statele membre de către serviciile veterinare în numele și din partea autorităților din Insulele Feroe.
               (2)   În cazurile prevăzute în acest sens, sistemul veterinar computerizat integrat (TRACES) este utilizat pentru orice notificări relevante.
               (3)   Toate importurile de animale vii în Insulele Feroe sunt supuse controalelor sanitar-veterinare conform dispozițiilor prevăzute în Directiva 91/496/CEE a Consiliului (8) și normelor de aplicare ale acesteia stabilite în decizii relevante ale Comisiei.
               În cazul în care controalele menționate la primul paragraf au rezultate satisfăcătoare, serviciile veterinare emit un document sanitar-veterinar comun de intrare (DSVCI) pentru fiecare lot.
               Serviciile vamale se asigură că toate taxele sanitare sunt achitate înainte de începerea operațiunilor vamale de tranzit, în conformitate cu Regulamentul (CE) nr. 882/2004 al Parlamentului European și al Consiliului (9).
            
         
               2.
            
            
               Articolul 5 se înlocuiește cu următorul text:
               „Articolul 5
               Finanțarea controalelor
               Insulele Feroe se angajează să aplice dispozițiile articolului 27 din Regulamentul (CE) nr. 882/2004 în ceea ce privește onorariile în următoarele domenii:
               
                           —
                        
                        
                           în anexa IV capitolul V, pentru produse pescărești reglementate prin Regulamentul (CE) nr. 853/2004 al Parlamentului European și al Consiliului (10);
                        
                     
                           —
                        
                        
                           în anexa IV capitolul V, pentru a se asigura că se efectuează controalele animalelor de acvacultură, prevăzute în Directiva 96/23/CE a Consiliului (11);
                        
                     
                           —
                        
                        
                           în anexa V capitolul I (carne), II (pește) și III (alte produse de origine animală) pentru produse de origine animală importate din țări terțe;
                        
                     
                           —
                        
                        
                           în anexa V capitolul V, pentru animale vii importate din țări terțe;
                        
                     
                           —
                        
                        
                           în anexa VI, pentru a acoperi controalele animalelor de acvacultură, produsele de origine animală și ecvideele vii înregistrate reglementate prin Directiva 90/425/CEE.
                        
                     
         
               3.
            
            
               Articolul 7 se înlocuiește cu următorul text:
               „Articolul 7
               Sisteme de informații
               (1)   Insulele Feroe utilizează sistemul veterinar computerizat integrat (TRACES) pentru a notifica statele membre în legătură cu circulația și schimburile cu animale vii sau produse de origine animală, atunci când acest lucru este prevăzut de dispozițiile comunitare.
               Modalitățile practice privind participarea Insulelor Feroe la acest sistem sunt stabilite de către funcționari ai Comisiei și autorități din Insulele Feroe.
               (2)   Insulele Feroe pun în aplicare Directiva 82/894/CEE a Consiliului (12) și iau parte la sistemul de notificare a bolilor animalelor (ADNS).
               Dispozițiile practice de participare a Insulelor Feroe se stabilesc între funcționarii Comisiei și cei ai Insulelor Feroe.
            
         
               4.
            
            
               Se introduce următorul articol:
               „Articolul 12a
               Importul și circulația ecvideelor înregistrate
               (1)   Insulele Feroe se angajează să înființeze la punctul de control la frontieră autorizat situat la Tórshavn un centru de inspecție adecvat pentru manipularea ecvideelor înregistrate, importate direct din Islanda. Instalațiile din centrul de inspecție îndeplinesc condițiile privind construcția și bunăstarea animalelor prevăzute în anexa A la Directiva 91/496/CEE.
               Înainte de a construi localurile, autoritățile competente din Insulele Feroe prezintă Comisiei Europene proiectul de plan al centrului respectiv, pentru analiză și observații.
               Imediat ce instalațiile asupra cărora s-a convenit sunt construite, Insulele Feroe informează Comisia în legătură cu acest lucru.
               (2)   Prin derogare de la dispozițiile articolului 3 alineatul (1), controalele ecvideelor înregistrate importate direct din Islanda se efectuează în conformitate cu Directiva 91/496/CEE și normele de aplicare ale acesteia prevăzute în Decizia 97/794/CE a Comisiei (13) de către serviciile veterinare din Insulele Feroe în centrul de inspecție menționat la alineatul (1).
               (3)   Circulația ecvideelor înregistrate între Insulele Feroe și statele membre se face pe baza normelor prevăzute la capitolul II din Directiva 90/426/CEE a Consiliului (14) și după modelul controalelor efectuate în conformitate cu Directiva 90/425/CEE.
            
         
               5.
            
            
               La articolul 15 se adaugă următorul alineat:
               „(4)   Insulele Feroe aplică dispozițiile comunitare prevăzute în anexa la prezenta decizie înainte de 17 iunie 2008.
               Insulele Feroe informează Comisia până la 11 februarie 2009 că au luat măsurile necesare punerii în aplicare a dispozițiilor respective.”
            
         
               6.
            
            
               Textul care figurează în anexa la prezenta decizie se adaugă ca anexă.
            
         Articolul 2
   Intrarea în vigoare
   Prezenta decizie întră în vigoare la data adoptării.
   
      Adoptată la Tórshavn, 17 iunie 2008.
      
         
            Pentru Comitetul mixt
         
         
            Președintele
         
         Herluf SIGVALDSSON
         
      
   
   
      (1)  JO L 305, 30.11.1999, p. 25.
   
      (2)  JO L 305, 30.11.1999, p. 26.
   
      (3)  JO L 268, 24.9.1991, p. 56.
   
      (4)  JO L 224, 18.8.1990, p. 42.
   
      (5)  JO L 224, 18.8.1990, p. 29.
   
      (6)  JO L 46, 16.2.2001, p. 24.
   
      (7)  JO L 165, 30.4.2004, p. 1.
   
      (8)  JO L 268, 24.9.1991, p. 56.
   
      (9)  JO L 165, 30.4.2004, p. 1.”
   
      (10)  JO L 139, 30.4.2004, p. 55.
   
      (11)  JO L 125, 23.5.1996, p. 10.”
   
      (12)  JO L 378, 31.12.1982, p. 58.”
   
      (13)  JO L 323, 26.11.1997, p. 31.
   
      (14)  JO L 224, 18.8.1990, p. 42.”
   
      ANEXĂ
      
         
            „ANEXĂ
            Dispozițiile comunitare prevăzute la articolul 15 alineatul (4):
            
                        1.
                     
                     
                        Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (JO L 224, 18.8.1990, p. 29);
                     
                  
                        2.
                     
                     
                        Directiva 90/426/CEE a Consiliului din 26 iunie 1990 privind condițiile de sănătate animală care reglementează circulația și importul de ecvidee provenind din țări terțe (JO L 224, 18.8.1990, p. 42);
                     
                  
                        3.
                     
                     
                        Directiva 90/427/CEE a Consiliului din 26 iunie 1990 privind condițiile zootehnice și genealogice care reglementează schimburile intracomunitare cu ecvidee (JO L 224, 18.8.1990, p. 55);
                     
                  
                        4.
                     
                     
                        Decizia 92/260/CEE a Comisiei din 10 aprilie 1992 privind măsurile sanitare și certificarea veterinară pentru admiterea temporară a cailor înregistrați (JO L 130, 15.5.1992, p. 67);
                     
                  
                        5.
                     
                     
                        Decizia 93/195/CEE a Comisiei din 2 februarie 1993 privind condițiile de sănătate animală și certificarea veterinară pentru reintroducerea cailor înregistrați pentru curse, competiții și evenimente culturale, după exportul temporar (JO L 86, 6.4.1993, p. 1);
                     
                  
                        6.
                     
                     
                        Decizia 93/196/CEE a Comisiei din 5 februarie 1993 privind condițiile de sănătate animală și certificare veterinară pentru importurile de ecvidee destinate sacrificării (JO L 86, 6.4.1993, p. 7);
                     
                  
                        7.
                     
                     
                        Decizia 93/197/CEE a Comisiei din 5 februarie 1993 privind condițiile de sănătate animală și certificarea veterinară la importul de ecvidee înregistrate și ecvidee pentru reproducție și producție (JO L 86, 6.4.1993, p. 16);
                     
                  
                        8.
                     
                     
                        Decizia 93/623/CEE a Comisiei din 20 octombrie 1993 de stabilire a documentului de identificare (pașaportul) care însoțește ecvideele înregistrate (JO L 298, 3.12.1993, p. 45);
                     
                  
                        9.
                     
                     
                        Decizia 2000/68/CE a Comisiei din 22 decembrie 1999 de modificare a Deciziei 93/623/CEE a Comisiei și de stabilire a identificării ecvideelor destinate reproducției și producției (JO L 23, 28.1.2000, p. 72);
                     
                  
                        10.
                     
                     
                        Decizia 2004/211/CE a Comisiei din 6 ianuarie 2004 de elaborare a listei țărilor terțe și a părților din teritoriile acestor țări din care statele membre autorizează importurile de ecvidee vii și de material seminal, de ovule și embrioni din specia ecvină și de modificare a Deciziilor 93/195/CEE și 94/63/CE (JO L 73, 11.3.2004, p. 1);
                     
                  
                        11.
                     
                     
                        Regulamentul (CE) nr. 1/2005 al Consiliului din 22 decembrie 2004 privind protecția animalelor în timpul transportului și al operațiunilor conexe și de modificare a Directivelor 64/432/CEE și 93/119/CE și a Regulamentului (CE) nr. 1255/97 (JO L 3, 5.1.2005, p. 1).”